CELEX: 32022D0457
Language: hr
Date: 2022-03-09 00:00:00
Title: Odluka (EU) 2022/457 Europskog parlamenta i Vijeća od 9. ožujka 2022. o mobilizaciji Europskog fonda za prilagodbu globalizaciji za radnike koji su proglašeni viškom (EGF/2022/000 TA 2022 – Tehnička pomoć na inicijativu Komisije)

22.3.2022   
               
               
                  HR
               
               
                  Službeni list Europske unije
               
               
                  L 93/142
               
            
         ODLUKA (EU) 2022/457 EUROPSKOG PARLAMENTA I VIJEĆA
         od 9. ožujka 2022.
         o mobilizaciji Europskog fonda za prilagodbu globalizaciji za radnike koji su proglašeni viškom (EGF/2022/000 TA 2022 – Tehnička pomoć na inicijativu Komisije)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/691 Europskog parlamenta i Vijeća od 28. travnja 2021. o Europskom fondu za prilagodbu globalizaciji za radnike koji su proglašeni viškom (EGF) i stavljanju izvan snage Uredbe (EU) br. 1309/2013 (1), a posebno njezin članak 15. stavak 1.,
         uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava (2), a posebno njegovu točku 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Ciljevi su Europskog fonda za prilagodbu globalizaciji za radnike koji su proglašeni viškom (EGF) iskazivanje solidarnosti i promicanje dostojanstvenog i održivog zaposlenja u Uniji pružanjem potpore radnicima koji su proglašeni viškom i samozaposlenim osobama koje su prestale sa svojom djelatnošću u slučaju velikih restrukturiranja te pružanjem pomoći tim radnicima i samozaposlenim osobama da što prije ponovno pronađu dostojanstveno i održivo zaposlenje.
                  
               
                     (2)
                  
                  
                     EGF ne smije premašiti najviši godišnji iznos od 186 000 000 EUR (u cijenama iz 2018.), kako je utvrđen člankom 8. Uredbe Vijeća (EU, Euratom) 2020/2093 (3).
                  
               
                     (3)
                  
                  
                     Uredbom (EU) 2021/691 određeno je da se svake godine na inicijativu Komisije za tehničku pomoć može upotrijebiti najviše 0,5 % najvišega godišnjeg iznosa EGF-a.
                  
               
                     (4)
                  
                  
                     EGF bi se stoga trebao mobilizirati kako bi se pružila tehnička pomoć na inicijativu Komisije u iznosu od 290 000 EUR.
                  
               
                     (5)
                  
                  
                     Ova bi se Odluka trebala primjenjivati od dana njezina donošenja kako bi se što više skratilo vrijeme potrebno za mobilizaciju EGF-a,
                  
               DONIJELI SU OVU ODLUKU:
         
            Članak 1.
            U okviru općeg proračuna Unije za financijsku godinu 2022. mobilizira se Europski fond za prilagodbu globalizaciji za radnike koji su proglašeni viškom kako bi se osigurao iznos od 290 000 EUR u obliku odobrenih sredstava za preuzimanje obveza i odobrenih sredstava za plaćanje.
         
         
            Članak 2.
            Ova Odluka stupa na snagu na dan objave u Službenom listu Europske unije. Primjenjuje se od 9. ožujka 2022.
         
         
            Sastavljeno u Strasbourgu, 9. ožujka 2022.
            
               
                  Za Europski parlament
               
               
                  Predsjednica
               
               R. METSOLA
            
            
               
                  Za Vijeće
               
               
                  Predsjednica
               
               B. KLINKERT
            
         
         
            (1)  SL L 153, 3.5.2021., str. 48.
         
         
            (2)  SL L 433 I, 22.12.2020., str. 28.
         
         
            (3)  Uredba Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021.–2027. (SL L 433 I, 22.12.2020., str. 11.).